صُدفة جميله حصلت أمام كشري التحرير اللي طريق الواحات, يومها عديت علي صديقي المهندس عمرو يوسف علشان يساعدني في عمل بعض التعديلات في العربية. وقُلنا ناكل كشري قبل ما نبدأ الشغل.
اللي حصل أمام كشري التحرير /
دخلت علي الكاشير وطلبت طبقين كُشري, وطلعت بره فلفت انتباهي واحد من الشباب اللي في الصورة دول بيبُص لي ومركز معايا.
ابتسمت وقلت له أيوا أنا Matrix219 سلمت عليهم طبعا وأنا في قمة السعادة ان الشباب لسه فاكريني رغم اني مُختفي بقي لي فترة. دردشنا مع بعض واكتشفت ان واحد منهم في كُلية الهندسة وإنهم ساكنين في نفس الكمبوند اللي أنا ساكن فيه.
من اللحظات الجميلة اللي بتتعاش, لما تكتشف إن السوشيال ميديا واليوتيوب كانت سبب في إن ناس ماتعرفهاش تحبك في الله وتقدرك.
يومها أخدت منهم طاقه إيجابية كبيره إني أرجع لليوتيوب وبسُرعه, بس في نفس الوقت كُنت عارف بيني وبين نفسي إنه لسه شويه.
أنا فخور بالشباب اللي متابعني, وخصوصا لما أقابل شباب زي الورد بسم الله ما شاء الله وأعرف إنهم متابعيني وإني لسه ما إتناسيتش.
الله المُستعان